**SPECIALIEJI REIKALVIMAI SOCIALINIO DARBUOTOJO (NEĮGALIŲJŲ CENTRE) PAREIGYBEI**

1. Turėti socialinių mokslų studijų srities ir socialinio darbo arba edukologijos studijų krypties ne žemesnį kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu.

2. Gerai išmanyti Lietuvos Respublikos teisės aktus, reglamentuojančius socialines paslaugas, jų teikimo organizavimą, dokumentų rengimo taisykles.

**SOCIALINIO DARBUOTOJO (NEĮGALIŲJŲ CENTRE) FUNKCIJOS**

1. Šias pareigas einantis darbuotojas vykdo šias funkcijas:

1.1. dirba socialinį darbą su neįgaliųjų centro lankytojais ir jų šeimomis, teikiant emocinę bei socialinę pagalbą;

1.2. teikia socialinių ir gyvenimo įgūdžių ugdymo, palaikymo ir (ar) atkūrimo, sociokultūrinių ir kitų su integracija į visuomenę susijusias paslaugas (socialinių, higienos įpročių formavimas ir kt.);

1.3. stiprinti paslaugų gavėjų bendravimo gebėjimus ir (ar) organizuojant jų darbinį užimtumą;

1.4. planuoja ir organizuoja paslaugų gavėjų veiklą ir poilsį;

1.5. tiria ir analizuoja paslaugų gavėjų socialinius poreikius, padeda juos įgyvendinti;

1.6. supažindina paslaugų gavėjus su centro vidaus tvarkos taisyklėmis bei kontroliuoja jų laikymąsi;

1.7. užmezga palankų kontaktą su paslaugų gavėju ir bendradarbiauja su juo, sprendžiant jo problemas;

1.8. fiksuoja paslaugų gavėjų lankomumą ir paslaugų suteikimo informaciją Socialinės paramos šeimai informacinėje sistemoje SPIS;

1.9. rūpinasi paslaugų gavėjų asmens higiena, padeda rengtis, šukuotis, praustis, maudytis;

1.10. ugdo paslaugų gavėjų socialinius, kasdienius įgūdžius;

1.11. organizuoja laisvalaikio užimtumo lankytojams ir (ar) jų šeimoms, skatinti paslaugų gavėjų saviraišką ir kūrybą;

1.12. organizuoja paslaugų gavėjų maitinimą, prireikus, pamaitina;

1.13. suteikia paslaugų gavėjams žinių ir ugdo jų sveikos gyvensenos įgūdžius;

1.14. prižiūri ir asistuoja paslaugų gavėjams jų ergo terapinių ir fizioterapinių užsiėmimų metu;

1.15. iškilus problemoms, susijusioms su paslaugų gavėjo sveikatos būklės pasikeitimais, saugumu ar kitomis aplinkybėmis, informuoja įstaigos administraciją, lankytojo tėvus (globėjus) ar kitus artimus giminaičius;

1.16. bendradarbiauja su paslaugų gavėjo (globėjais) padedant suprasti socialinius, psichologinius neįgaliųjų poreikius, jų tenkinimo svarbą bei teikia informaciją apie neįgaliųjų veiklą centre;

1.17. kuria sąlygas, kad paslaugų gavėjai ir jų šeimos nariai būtų motyvuoti dalyvauti centro veikloje;

1.18. ugdo santykių šeimoje kultūrą, skatinant šeimų telkimąsi ir savitarpio pagalbą; teikia socialines ir psichologines ar krizių įveikimo pagalbos paslaugas;

1.19. pildo informaciją apie socialinę situaciją bei teikiamos pagalbos procesą paslaugų gavėjų bylose;

1.20. palaiko švarą ir tvarką centro patalpose;

1.21. į centro veiklų vykdymą įtraukia partnerius pagal bendradarbiavimo sutarčių įgyvendinimo sritis;

1.22. bendradarbiauja su įvairiomis valstybinėmis įstaigomis, nevyriausybinėmis organizacijomis teikiančiomis socialinę, psichologinę, teisinę, medicininę pagalbą;

1.23. pagal prioritetines kvalifikacines kėlimo sritis tobulina kvalifikaciją Lietuvos Respublikos teisės aktų nustatyta tvarka;

1.24. vaduoja kitus socialinius darbuotojus jų atostogų, nedarbingumo ar kitais nebuvimo darbe atvejais;

1.25. dalyvauja kuriant bei plėtojant pagalbos vaikams, neįgaliesiems, senyvo amžiaus asmenims ir šeimoms paslaugų sistemą savivaldybėje;

1.26. vykdo kitas teisės aktuose pavestas funkcijas ir įstaigos direktoriaus pavedimus.